b"\n_START_ARTICLE_\nFrederick Crayton Ainsworth\n_START_SECTION_\n\xc5\xbdivljenjepis\n_START_PARAGRAPH_\nLeta 1874 je diplomiral iz medicine na univerzi v New Yorku in novembra istega leta se je pridru\xc5\xbeil Medicinskemu korpusu Kopenske vojske ZDA kot pomo\xc4\x8dnik kirurga. Slu\xc5\xbeil je na razli\xc4\x8dnih postajah v Arkansasu in na jugozahodu ZDA. Leta 1885 je postal zapisnikar Preizkusnega odbora Kopenske vojske ZDA (Army Examining Board) in leta 1886 je postal vodja Divizije za arhiv in pokojnine (Record and Pension Division) v Pisarni generalnega kirurga (Surgeon General's Office). Zaradi velikega uspega pri reorganizaciji dela divizije je pritegnil pozornost javnosti in kongresa ZDA. Leta 1889 je bila divizija preoblikovana v divizijo Vojnega oddelka (War Department Division), pri \xc4\x8demer je prevzela nekatere dejavnosti pisarne generaladjutanta.Maja 1892 je vrnil \xc4\x8din majorja, kirurga in sicer, da je lahko dobil \xc4\x8din polkovnika in \xc5\xa1efa Divizije za arhiv in pokojnine. Aprila 1904 je postal voja\xc5\xa1ki sekretar Oddelka za vojno ZDA (War Department); kmalu pa je prevzel \xc5\xa1e naziv in polo\xc5\xbeaj generaladjutanta._NEWLINE_Zaradi spora s sekretarjem za vojno ZDA Henryja L. Stimsona glede imenovanja na\xc4\x8delnika General\xc5\xa1taba Kopenske vojske ZDA Leonarda Wooda mu je grozilo tudi vojno sodi\xc5\xa1\xc4\x8de zaradi nepokor\xc5\xa1\xc4\x8dine Posledi\xc4\x8dno je raje zaprosil za upokojitev, kar so mu leta 1912 tudi omogo\xc4\x8dili._NEWLINE_V \xc4\x8dasu mandata generaladjutanta je zaslu\xc5\xbeen med drugim tudi za publikacijo The War Of Rebellion: A Compilation of the Official Records of the Union and Confederate Armies, 1880\xe2\x80\x931901., enega najpomembnej\xc5\xa1ih zgodovinopisnih del o ameri\xc5\xa1ki dr\xc5\xbeavljanski vojni._NEWLINE_Umrl je 5. junija 1934 v Washingtonu, D.C. in bil nato pokopan na Nacionalnem pokopali\xc5\xa1\xc4\x8du Arlington.\n_START_SECTION_\nZanimivosti\n_START_PARAGRAPH_\nPo njem so poimenovali ladjo USNS Fred C. Ainsworth (T-AP-181)."